Bæjarstjórn Akraness skorar á Jón Bjarnason sjávarútvegsráðherra og ríkisstjórn að standa myndarlega að hvalveiðum á næsta ári . Gefnar verði þegar út heimildir til veiðanna í samráði við Hafrannsóknastofnun Íslands svo að undirbúningi fyrir hvalveiðitímabilið verði lokið í tæka tíð . Hvalveiðarnar komu til umræðu á bæjarstjórnarfundi í síðustu viku þar sem rætt var um fjárhagsáæltun fyrir næsta ár . „ Bæjarstjórn Akraness vill vekja sérstaka athygli á að í þrengingum á vinnumarkaði á árinu 2009 , þá skiptu nytjar á hvalastofnum við Ísland verulegu máli varðandi atvinnusköpun og tekjustofna fyrir Akranes , “ segir í bókun frá fundinum .